Raul Rebane

Raul Rebane (sündinud 6. oktoobril 1953 Pärnus) on eesti ajakirjanik ja kommunikatsioonikonsultant. Raul Rebane töötas 1977. aastast Eesti Televisiooni spordisaadete toimetuses. Ta on kajastanud ajakirjanikuna sporti 17 olümpiamängudel, neist 12 korda kohapeal. Aastatel 1998–2008 kuulus olümpiamängude EBU (European Broadcasting Union) infogruppi. Pärast ETV-st lahkumist on tegutsenud peamiselt konsultandina. On algatanud mitmeid projekte, millest kettaheitja Gerd Kanteri olümpiavõitjaks aitamine on pälvinud suurt rahvusvahelist tähelepanu. 1960–1964 Pandivere algkool 1964–1968 Väike-Maarja Keskkool 1968–1971 Tallinna Spordiinternaatkool kergejõustiku erialal 1971–1977 Tartu Riiklik Ülikool ajakirjanik-toimetaja Raul Rebane alustas ETV spordisaadetes tööd 1975. aastal praktikandina. 1977–1994 spordireporter. 1994–1998 programmijuht. 1998-1999 TV 1 programmijuht 1999. aastast töötas konsultandi, koolitaja, strateegilise nõustajana. Konverentsiesineja. 2005–2023 on olnud publitsist ja kolumnist. Infosõdade ja psühholoogiliste operatsioonide temaatika tutvustaja ja populariseerija Eestis. Eesti Mälu Instituudi nõukogu liige. 2000. aasta sügisel lõi Raul Rebane meeskonna kettaheitja Gerd Kanteri abistamiseks. Koostöö kestis 12 aastat ja oli väga edukas. Gerd Kanter tuli 2007. aastal Osakas maailmameistriks ja 2008. aastal Pekingis olümpiavõitjaks. 2012. aastal Londoni olümpiamängudel võitis Kanter pronksmedali. Kogu karjääri vältel võitis Gerd Kanter kokku 11 tiitlivõistluste medalit, mis teeb temast läbi aegade ühe edukama Eesti kergejõustiklase. Meeskonda kuulusid: Vésteinn Hafsteinsson (treener), Indrek Tustit (füsioterapeut, alates 2013 ka treener), professor Mihkel Zilmer (toitlustamise konsultatsioon), Aadu Krevald (biomehhaanika), Hans Üürike (koduleht, statistika), Uno Ojand (abitreener kuni 2006). Gerd Kanteri meeskonna metoodika ja tegutsemispõhimõtted on hiljem olnud eeskujuks paljudele sportlastele ja treeneritele. 2008 – Eesti Kultuurkapitali kehakultuuri ja spordi aastapreemia (olümpiavõitja Gerd Kanteri taustajõudude pikaajalise tulemusliku juhtimise eest) 2009 – Valgetähe IV klassi teenetemärk 2010 – Euroopa Kergejõustikuliidu Innovatsioonikonkursi peapreemia tööga „Sportlase sotsiaalne roll“ 2017 – Postimehe aasta arvamusliider Raul Rebane on 1976. aastast abielus haridusteadlase Epp Rebasega (sündinud Jeret). Raul Rebane peab ennast identiteedilt virulaseks, sest kasvas üles Lääne-Virumaal Pandivere külas. Kuulus Eesti noortekoondisse kergejõustikus. Meistrikandidaat males. Tema vanaisa Mihkel Ausmaa ja vanaisa kolm venda olid politseinikud, mistõttu pere kannatas rängalt 1941. aasta 14. juunil toimunud küüditamisega, kui enamik perest viidi Siberisse. 2007–2018 tegutses ainult sugulastest koosnev Sugulaskoor Ausmaa, milles Raul Rebane laulis. Koori repertuaari oluline osa oli Siberist ja vangilaagritest toodud laulud, mille osa autor oli Raul Rebase onu Mihkel Ausmaa. Koor osales mitmel laulupeol, ka eliitkoorina. "Albertville ja nüüd Barcelona" (üks autoritest), Vikertrükk 1992 "Helsingist Helsingisse" (üks autoritest), Eesti Päevalehe Kirjastus 2005, ISBN 9985956583 "Gerd Kanter. 15 sammu võiduni", autorid Raul Rebane ja Gerd Kanter, ISBN 9789949182930 "Hirmust eduni. Meediasuhtluse 8 reeglit", autor Raul Rebane, Tallinna Trükikoda ISBN 978-9949-686-07-0 "Как стать Олимпийским чемпионом Герд Кантер", autor Raul Rebane, Menu Meedia 2018 Täielik kogumik Raul Rebase artiklitest ja raadiosaadetest asub tema kodulehe meediaarhiivis. Eesti riiklike teenetemärkide kavaleride andmebaas presidendi kantselei kodulehel (president.ee). 2010 Innovation Award recognises importance of role models. european-athletics.org, 17. september 2010. Postimehe aasta arvamusliidri tiitli sai Raul Rebane. Postimees, 15. märts 2017. Raul Rebase koduleht Raul Rebase artiklid meedias ja raadiolood Biograafia ESBL-is Janar Filippov. Mees, kes voolib Kanterit Eesti Ekspress, 7. september 2006 Urmo Soonvald. Raul Rebane: "Minu ülesanne on hoida Gerd eemal ahvatlustest." Õhtuleht, 29. september 2007 Katrin Makko. Raul Rebane elab uskudes ja lootes Virumaa Teataja, 24. juuli 2008 Raul Sulbi. Raul Rebane: Vene meedia töötab Putini doktriini alusel Postimees, 27. oktoober 2008